**Z á p i s n i c a**

**z mimoriadneho zasadnutia Obecného zastupiteľstva v Závode**

**konaného dňa 7. novembra 2013**

**Prítomní:**

Ing. Peter Vrablec, JUDr. Richard Hollý, Ing. Mária Středová, Mgr. et. Bc. Lukáš Klvač, Richard Rusňák, Mgr. Zlatica Šišoláková, Renáta Černá, Bc. Štefan Mikulič

**Neprítomní :** Miroslav Kopiar, Jozef Prelec, Mgr. Iveta Balejčíková

**Ďalší prítomní:** viď prezenčná listina

**Program zasadnutia:**

**1. Otvorenie zasadnutia**

**2. Určenie overovateľov a zapisovateľa zápisnice**

**3. Voľba návrhovej komisie**

**4. Kontrola uznesení**

**5. Prenájom priestorov kuchyne v DSS sv. Michala**

**6. Školské ihrisko – žiadosť o finančnú pomoc**

**7. Informácia o stave projektu – kanalizácia II. etapa**

**8. Rôzne**

**9. Uznesenia**

**10. Záver**

**1. Otvorenie zasadnutia**

Mimoriadne zasadnutie Obecného zastupiteľstva v Závode otvoril a viedol starosta obce Ing. Peter Vrablec. Privítal prítomných a oboznámil ich s programom zasadnutia.

**2. Určenie overovateľov a zapisovateľa zápisnice**

Za overovateľov zápisnice navrhol starosta obce poslancov Mgr. Zlaticu Šišolákovú a Renátu Černú, za zapisovateľku Elenu Maxianovú.

**3. Voľba návrhovej komisie**

Do návrhovej komisie starosta obce navrhol nasledovných poslancov: Mgr. et Bc. Lukáš Klvač, Richard Rusňák, Ing. Mária Středová.

**4. Kontrola uznesení**

Uznesenia z predošlého zasadnutia OZ prečítala zapisovateľka Elena Maxianová. Poslanec JUDr. Hollý mal pripomienku k uzneseniu č. 68/2018 – preštylizovať schválenie dodatku č. 3 na schválenie VZN v znení dodatku č. 3.

**5. Prenájom priestorov kuchyne v DSS sv. Michala**

Starosta obce predložil poslancom OZ na schválenie podnájom nebytových priestorov (kuchyňa, sklady) v budove DSS sv. Michala na podnikateľské účely – stravovacia služby, záujemcovi Marcelovi Dubravíkovi, bytom Bratislavská 350/29 Borský Mikuláš. K tejto téme bolo zvolané samostatné pracovné stretnutie s poslancami OZ, riaditeľkou DSS Mgr. Monikou Czeilingerovou, členmi správnej rady a záujemcom, pričom výsledkom rokovania bolo kladné stanovisko. Po prediskutovaní poslanci OZ podnájom nebytových priestorov schválili. Bližšie podmienky nájmu budú určené v podnájomnej zmluve s DSS sv. Michala n.o..

**6. Školské ihrisko – žiadosť o finančnú pomoc**

Mgr. Anna Jurkovičová informovala prítomných, že bola zverejnená výzva na predkladanie žiadostí o poskytnutie dotácie na financovanie projektov v oblasti prevencie kriminality na rok 2014. Nakoľko nie je výzva určená pre školy, bude potrebné, aby žiadosť podala obec. Projekt sa bude týkať rekonštrukcie ihriska v areáli základnej školy. V prípade, ak by nebol projekt úspešný, plánuje škola zrekonštruovať ihrisko svojpomocne a s pomocou sponzorov a príspevku obce. Poslanci OZ súhlasili s predložením žiadosti o poskytnutie dotácie zo ŠR na projekt rekonštrukcie ihriska a zároveň schválili výšku spolufinancovania v sume 5 000,- Eur.

**7. Informácia o stave projektu – kanalizácia II. etapa**

Starosta obce Ing. Peter Vrablec informoval prítomných o stave II. etapy kanalizácie. Dňa 30.10. bolo zvolané Okresným úradom MA, odbor starostlivosti o životné prostredie, zvolané na OÚ Závod kolaudačné konanie na stavbu Závod – kanalizácia II. etapa. Na konaní sa zúčastnili aj zástupcovia subdodávateľov (Unistav, TuCon, OHL) a predložili relevantné doklady, že sú stále majiteľmi kolaudovaných častí diela. Požiadali o zaradenie medzi účastníkov kolaudačného konania. Zo strany okresného úradu nebola vznesená námietka, resp. bola ich požiadavka zobraná na vedomie a bol spísaný záznam. Kolaudácia bola týmto prerušená. Subdodávateľské firmy si podmienili skolaudovanie diela, vysporiadaním majetkoprávných vzťahov s BCI a.s. – odmietli vydať niektoré dokumenty potrebné ku kolaudácii. Starosta obce upozornil dodávateľa, že pri vyúčtovaní ŽoP č. 6 nepoukáže finančné prostriedky na účet zhotoviteľa – BCI a. s., pokiaľ nebude zabezpečené úspešné skolaudovanie diela. Dňa 6.11. prebehlo stretnutie na Okresnom úrade v Malackách, pričom stavbyvedúci Ing. Hupka predložil dokumenty, v ktorých boli postúpené pohľadávky na tri subdodávateľské firmy.

Po prejednaní súhlasili subdodávatelia s kolaudáciou diela a poskytli chýbajúce podklady.

**8. Rôzne**

Komisia verejného poriadku

Na základe viacerých podnetov bude do konca novembra zvolané stretnutie komisie verejného poriadku.

Geometrický plán – manželia Izakovičovci

Na predchádzajúcom zasadnutí OZ objasnil JUDr. Hollý problém s pozemkom, ktorý je vo vlastníctve Milana Izakoviča a manželky Blaženy, trv. bytom Novomestského 1216/78, Senica. V časti ich pozemku je položené kanalizačné potrubie, ktorú žiadajú odčleniť. Obec dá pre danú parcelu č. 769/7 vypracovať geometrický plán za účelom majetko-právneho vysporiadania. Zároveň bude vlastníkom vyplatená kompenzácia.

Pridelenie bytu – školská bytovka č. 244

Na školskej bytovke č. 244 sa uvolnil jednoizbový byt po Mgr. Jedinej. Obec eviduje niekoľko žiadostí o pridelenie bytu. Žiadosti posúdi na svojom zasadnutí sociálno-školská komisia a oznámi na budúcom zasadnutí OZ svoje stanovisko (rozhodnutie).

Správca cintorína

Starosta obce informoval prítomných, že bol oslovený Pohrebníctvom Ecker, Malacky za účelom správy cintorína. Obec v súčasnosti nemá v pláne riešiť správu cintorína.

**9. Uznesenia**

**Uznesenie č. 75/2013**

Obecné zastupiteľstvo v Závode

**s c h v a ľ u j e**

a/ za overovateľov zápisnice Mgr. Zlaticu Šišolákovú a Renátu Černú,

za zapisovateľku Elenu Maxianovú;

b/ návrhovú a mandátovú komisiu v zložení: Mgr. et Bc. Lukáš Klvač, Richard Rusňák, Ing. Mária Středová.

**Počet zvolených poslancov OZ: 9**

**Počet prítomných poslancov na zasadnutí OZ: 7**

JUDr. Richard Hollý ZA

Mgr. Zlatica Šišoláková ZA

Bc. Štefan Mikulič ZA

Renata Černá ZA

Richard Rusňák ZA

Ing. Mária Středová ZA

Mgr. et Bc. Lukáš Klvač ZA

**Uznesenie č. 76/2013**

Obecné zastupiteľstvo v Závode

**a) s c h v a ľ u j e**

podnájom nebytových priestorov (kuchyňa, sklady) v budove DSS sv. Michala n. o., 908 72 Závod č. 419 na podnikateľské účely spoločnosti INVERNES s.r.o., Bratislavská 350/29,

908 77 Borský Mikuláš, IČO: 47 244 747,

**b) p o v e r u j e**

starostu obce podpísaním podnájomnej zmluvy.

**Počet zvolených poslancov OZ: 9**

**Počet prítomných poslancov na zasadnutí OZ: 7**

JUDr. Richard Hollý ZA

Mgr. Zlatica Šišoláková ZA

Bc. Štefan Mikulič ZA

Renata Černá ZA

Richard Rusňák ZA

Ing. Mária Středová ZA

Mgr. et Bc. Lukáš Klvač ZA

**Uznesenie č. 77/2013**

Obecné zastupiteľstvo v Závode

**a/ s ú h l a s í**

s predložením žiadosti o poskytnutie dotácie zo ŠR na financovanie projektov v oblasti prevencie kriminality na rok 2014 na projekt „Prevencia protispoločenskej činnosti so zameraním na podporu školských a mimoškolských aktivít“ (rekonštrukcia ihriska v areáli ZŠ s MŠ Závod),

**b/ s c h v a ľ u j e**

spolufinancovanie projektu vo výške 5 000,- Eur.

**Počet zvolených poslancov OZ: 9**

**Počet prítomných poslancov na zasadnutí OZ: 7**

JUDr. Richard Hollý ZA

Mgr. Zlatica Šišoláková ZA

Bc. Štefan Mikulič ZA

Renata Černá ZA

Richard Rusňák ZA

Ing. Mária Středová ZA

Mgr. et Bc. Lukáš Klvač ZA

**Uznesenie č. 78/2013**

Obecné zastupiteľstvo v Závode

**s c h v a ľ u j e**

vypracovanie geometrického plánu na odčlenenie časti pozemku, na ktorom je položené kanalizačné potrubie, z parcely č. 769/7, ktorá je vo vlastníctve Milana Izakoviča a manželky Blaženy, trv. bytom Novomestského 1216/78 Senica, za účelom majetko-právneho vysporiadania vlastníctva k pozemku v prospech obce.

**Počet zvolených poslancov OZ: 9**

**Počet prítomných poslancov na zasadnutí OZ: 7**

JUDr. Richard Hollý ZA

Mgr. Zlatica Šišoláková ZA

Bc. Štefan Mikulič ZA

Renata Černá ZA

Richard Rusňák ZA

Ing. Mária Středová ZA

Mgr. et Bc. Lukáš Klvač ZA

**10. Záver**

Týmto bol program mimoriadneho zasadnutia Obecného zastupiteľstva v Závode vyčerpaný. Starosta obce Ing. Peter Vrablec poďakoval prítomným a zasadnutie ukončil.

Overovatelia:

Mgr. Zlatica Šišoláková .......................................

Renáta Černá .......................................

Ing. Peter Vrablec

starosta obce